Fu Wah International -ryhmän rakennuttama Regent-hotelli Pekingin keskustan Jinbao-kadulla.
**Chan Laiwa** tai **Chen Lihua** (yksink.: 陈丽华; perint.: 陳麗華; s. 1941) on kiinalainen, Pekingissä asuva yrittäjä, yritysjohtaja, miljardööri ja hyväntekijä. Hän omistaa vuonna 1988 Hongkongissa perustamansa, nykyisin Pekingistä käsin toimivan kiinteistösijoitusyhtiö Fu Wah International Groupin, jota hän myös hallituksen puheenjohtajana johtaa. Yhtiön rakennuttamiin kokonaisuuksiin kuuluvat muun muassa Pekingin ydinkeskustan Jinbao-kadun kehityshanke useine uudisrakennuksineen kuten Jinbao-torni ja Regent-hotelli. Laiwan yhtiö on sijoittanut Kiinan ohella myös hotelleihin Australiassa ja Uudessa-Seelannissa. Maaliskuussa 2018 yhdysvaltalainen talousjulkaisu Forbes arvioi Laiwan varallisuudekseen 6,8 miljardia dollaria.

Laiwa on taustaltaan aatelista mantšu-sukua ja vietti suuren osana varhaislapsuudestaan Pekingin keisarillisen Kesäpalatsin alueella. Hänen lapsuudenkotinsa oli sisustettu punaisesta santelipuusta kaiverretuilla kalusteilla. Hänen opintonsa jäivät kuitenkin kesken 1940-luvulla lapsuusperheen vähävaraisuuden vuoksi. Hänen oli ryhdyttävä töihin opiskelujen sijasta; hän aloitti korjaamaan kalusteita, ja perusti 1980-luvulla huonekalutehtaan.

Hän on naimisissa ja hänellä on kolme lasta. Laiwa on Kiinan kommunistisen puolueen jäsen. Hän on perustanut Kiinan punaisen santelipuun museon (engl. *China Red Sandalwood Museum*) ja on sen kuraattori. Museo toimii operatiivisesti osana Fu Wah International -konsernia.

Lähteet
-------

1. ↑  Henkilön nimi kantoninkiinalaiseen tapaan kirjoitettuna: Chan Laiwa. Hänen oma yrityksensä Fu Wah International Group käyttää tätä kirjoitusmuotoa nimestä englanninkielisellä sivustollaan. Samoin merkittävät englanninkieliset julkaisijat kuten Forbes ja CNN kirjoittavat henkilön nimen näin.
2. 1 2 3  About Us: Chairwoman of the Board Fu Wah International Group, fuwahgroup.com. Viitattu 17.4.2018. (englanniksi)
3. 1 2 3  Arkistoitu kopioRich in Kindness  21.5.2012. redsandalwood.com.  Arkistoitu 2.2.2018. Viitattu 18.4.2018. (englanniksi)
4. 1 2 3 4 5  242. Chan Laiwa & family. Philanthropist (Maailman dollarimiljardöörien listan 242. sija)  6.3.2018. Forbes, forbes.com. Viitattu 17.4.2018. (englanniksi)
5. ↑  Company Overview of Fu Wah International Group Co. Ltd. Bloomberg, bloomberg.com. Viitattu 17.4.2018. (englanniksi)
6. 1 2 3  About Us: About Fu Wah Fu Wah International Group, fuwahgroup.com. Viitattu 17.4.2018. (englanniksi)
7. ↑  Arkistoitu kopioJinbao Street jinbaostreet.com.  Arkistoitu 10.4.2019. Viitattu 18.4.2018. (englanniksi)
8. ↑  The World's Billionaires List (Maailman dollarimiljardöörit, naiset)  6.3.2018. Forbes, forbes.com. Viitattu 17.4.2018. (englanniksi)
9. ↑  Jillian Eugenios: From broke to billionaire  5.6.2014. CNN, cnn.com. Viitattu 17.4.2018. (englanniksi)
10. ↑  Stanley Lee: Arkistoitu kopioChina red sandalwood museum: Massive wood carvings & furniture of immense value  19.5.2014. cntv.cn.  Arkistoitu 11.5.2016. Viitattu 17.4.2018. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Chen Lihua